钦定古今图书集成/明伦汇编/氏族典/第579卷 > 《凌迪知万姓统谱》 > 耶律安端
## 钦定古今图书集成/明伦汇编/氏族典/第579卷 > 《凌迪知万姓统谱》 > 耶律安端

按《辽史皇子表》：“德祖子安端，字猥隐，行第五。天保初，
以功王东丹国，赐号明王。神册元年，讨平云州，三年
为惕隐。天赞元年，征渤海，破老相兵三万馀人。安边、
鄚颉、定理三府叛，平之。四年，为北院夷离堇，与兄剌
葛谋乱，妻粘睦姑告变，太祖誓而免之。复叛，兵败见
擒，杖而释之。太宗即位，有定策功。会同中，伐晋，率兵”
先出雁门，下忻、代。世宗初立，以兵往应，及李胡战于
泰德泉，败之。子察割弑逆被诛，穆宗赦通谋罪，放归
田里。